Rijeka, 6. prosinca 2019.g.

**NAJAVA DOGAĐANJA I POZIV ZA MEDIJE**

***Poštovani predstavnici medija, molim vas da sljedeću najavu, prema mogućnostima, objavite u svojim medijima u subotu, nedjelju i ponedjeljak (7., 8. i 9. prosinca 2019.g.).***

**SUSJEDSTVO DELNICE EUROPSKE PRIJESTOLNICE KULTURE SPAJA SREDNJOŠKOLCE,**

**MLADE PODUZETNIKE I MLADE NA TRŽIŠTU RADA**

**U ponedjeljak, 9. prosinca 2019.g. u 9.55 sati u Srednjoj školi Delnice** (Lujzinska cesta 42, Delnice) **održat će se 2. *Dnevni boravak* susjedstva Delnice, jednog od 27 susjedstava Europske prijestolnice kulture.**

**Program 2. *Dnevnog boravka* naziva *Poduzmi nešto!*** **spaja srednjoškolce i mlade poduzetnike te mlade na tržištu rada Grada Delnica koji će u opuštenoj atmosferi pokušati prenijeti svoje primjere dobre (pa i loše) prakse te tako potaknuti mlade na promišljanje o svojoj budućnosti.**  
Gosti govornici su: **Adriana Rajčić** (*Adriana Rajčić Design*), **Sandra Muhvić** (*Lorelei*), **Mirela Bogdan Marković** (ex *Butiqe Vogue*), **Jelena Holenko Pirc** (*Lynx and Fox*), **Sven Lukić** (*Pool bar*), **Stjepan Grevinger** (EU projekti *3 Velike zvjeri Gorskog kotara* i *Dolina Leptira*) i **Matija Kezele** (*Kotar teatar*).   
  
***Dnevni boravak*** mjesto je **susreta i druženja** u svakom od 27 susjedstava Rijeke 2020 – Europske prijestolnice kulture, kojim se potiče **stvaranje ugodne atmosfere u svakom pojedinom susjedstvu, u prostorima u kojima se i domaći i gosti osjećaju kao kod svoje kuće**. *Dnevni boravci* 27 susjedstava smišljeni su kao svojevrsni **nasljednici lokalnih čitaonica, knjižnica i domova kulture, koji su bili centri okupljanja i druženja, razmjene znanja te općenito kulturnog i umjetničkog života zajednice**. Svaki od lokaliteta *Dnevnih boravaka* u svih 27 susjedstava ujedno je i **središnje mjesto informiranja o samom susjedstvu, zajednici i mogućnostima uključivanja u rad, volontiranja i/ili sudjelovanja u aktivnostima programa susjedstava**.

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42